Deg tigzi n tira, inelmaden ma xeddmen tizemmar-nsen akken ad d-ɣren, deg snat n tesmilin kra kan i ixeddmen tizemmar-nsen, anda nwala tuget-nsen ma yella ur sen-yenna ara uselmad ɣret-d, ur d-qqaren ara, akken daɣen nettwali inelmaden n snat n tesmilin-a gezzun azal n uḍris ɣer taggara n tesmilt, acku aselmad yessegzay-d s tutlayt-nsen tayemmat, akken daɣen yesseqdac allus deg taggara i yinelmaden ad d-ɛawden akk acu gzan, ɣef anect-a inelmaden gzan, ɣas ula ma yemmeslay-d s taɛraft. Ma nuɣal ɣer wannar n tucḍiwin n yinelmaden, deg tneɣrit neɣ tasmilt n ulmad, ma tɛundeḍ tucḍiwin ur d-ttefɣeḍ ara, ihi ad dnebder tikkad deg wacu i ɣellin tuget n yinelmaden ladɣa wid ɣef wacu i ttkalen iselmaden, ugur amezwaru deg tɣuri d asemgired gar tergalin  ɣ  akked  r  , deg ususru-nsent ɣer yinelmaden acku  ɣ  n tmaziɣt deg tutlayt tafransist i d-yelmed d  r  ,yuɣ tanummi dɣa iwilef unelmad asiwel-a, aselmad yessefk fell-as ad yaru snat n tergalin-a deg yiwen wawal 88